2 weke nodig om agterstand by hawe in te haal | Netwerk24
Deur Elvira Wood 19 Julie 2019 16:42
Die Ngqura-houerkaai buite Port Elizabeth.Foto: Verskaf
Dit volg ná ’n onwettige sloerstaking weens ontevredenheid oor bonusse en lone.
Transnet het op 14 Julie ’n dringende hofbevel by die arbeidshof gekry wat werkers gedwing het om die staking te laat vaar.
Transnet sê Vrydag in ’n verklaring 13 werkers is geskors weens wangedrag ten tyde van die staking.
Die maatskappy het voorheen gesê werkers is geskors nadat bedrywighede by die hawe ontwrig is weens kwaadwillige versteuring van radioseine.
Sitrus en motors word veral vanuit die Ngqura-hawe uitgevoer.
Volgens Transnet het bedryfsprestasie by die houerkaaie in
Durban en Kaapstad ook verbeter.
Meer oor: Transnet | Port Elizabeth | Hawe | Ngqura Opgespoor! – Bali Drome
Sowaar loop ek hom toe raak; mý skildery. Na veertien jaar se Bali-rondswerf.
Wayan moes my die oggend vroeg-vroeg kom oplaai. Sukawati se kunsmark is nié jou speelmaat nie. Dit vra kophou, en meestal ore toedruk.
Dit lawaai, gons sonder ophou om jou kop. Voetgangers, motors, motorfietse, trokkies, bussies, taxis. Honde, katte, en af en toe ñ blitsvinnige reuse rot. Alles en almal probeer tegelykertyd jou oorhaal om hul ware te koop. Natuurlik ook in hul taal. So jou oor is ingestel vir net een ding…die bedrag. Selfs dít klink onherkenbaar, dus werk jou optelmasjientjie oortyd: “Show me…”
In hierdie chaos wil mevrou nou ñ ‘binne-stilte en mediteer-plek’ vind om te kan dink en besluit.
Albei hierdie ‘Una se keuses’ is dáár voor my oë eers klaar geverf. Dit was die soek en vasbyt werd. Agter in ñ piepklein plekkie, weggesteek, het die verkoops ou hulle gaan opdiep. My een kyk gegee en geweet wat ek wil hê.
Ek moes myself op ñ lendelam stoel tuismaak terwyl hy die laaste paar kwistige hale gee.
In die laat negentien vyftigs het ñ jong Hollandse skilder ñ kunsrevolusie in Bali ontketen. Hy het verf en skilderdoeke vrylik onder die jonges uitgedeel, en hulle aangemoedig om met kleur te begin speel. Sterk, maar eenvoudig.
Met dít in gedagte, het ek my hart verloor op die twee ‘eg Bali prentjies’. Vroeër jare sou ek sowaar nie die moed gehad het om tekeninge van ñ vreemde kultuur in ons huis op te hang nie. Veertien jaar later, en ampertjies sewe-en-vyftig jaar oud, is my glimlag baie breed.
Kom julle drie, julle is baie welkom in my wêreld!
8 thoughts on “Opgespoor!”
Junie 15, 2017 om 4:20 nm
Dit is pragtig! Die helder kleure vrolik sommer die dag op. Geniet jou aankope.
Junie 15, 2017 om 4:22 nm
Ek verlang na jou, man. Jy is effe stil? O griet, dalk was ek net nie vandag op die blogs nie! Sal nou gaan loer.
Junie 15, 2017 om 7:04 nm
Pragtige kleure!! Klink na omtrent ń belewenis, wens ek kon dit eendag indrink…
Junie 16, 2017 om 2:25 nm
Te mooi. Hoekom dink jy skilder hy hulle oe toe? Of is daar ander wat oop oe is? Die toe oe lyk vir my so asof hulle hulle inleef in hul gedagte wereld. Dis baie mooi. Wens ek kon so skilder ne?
Junie 16, 2017 om 5:31 nm
Hulle oë toe??? Tien teen een omdat hy sukkel met oop oë…😉😂
Junie 17, 2017 om 4:10 vm
Daatdie plek is darem kleurvol. Dit lyk pragtig.
Junie 17, 2017 om 11:13 vm
So bly jy het jou skilderye opgespoor in die roesemoes van klank en kleur
Junie 18, 2017 om 8:30 nm
Daardie eerste een met die fluit! 😁
Vorige Previous post: Die plasenta.
Volgende Next post: Die Woord in my hart.